Amsawal aniri d ṣṣenf n umsawal i d-yuɣalen s tuget deg yeḍrisen n Dalila QaddacCcix. Ḥdac (11) n tullisin i deg d-iban ṣṣenf-agi n umsawal, izwal-nsent d wigi «Tafat taderɣalt», «Tizeḍt n lejdud», «Tamɣart d teslit-is», «Imeṭṭi n usirem», «Tiɣirdemt n yilell», «Tadyant n tefsut», «Tadyant ineqqen», «Nna Ğuğu», «Ttufarasen yimawlan», «Taxatemt n wureɣ» d «Inebgi n tmara». Deg yiḍrisen-a, amsawal ulac-it yettales-d s usemres n wudem wis tlata asuf. Deg umedya, di tullist tis snat «Tafat taderɣalt» amsawal yettales-d ɣef yiwet n tlemzit i yettidiren di lḥif d laẓ netta-t d twacult-is. Asmi i teqsed ad tezzef fell-asen yir taswiɛt tekker tessenz tigzelt-is. Dɣa Tafat, isem n tlemzit-a, terra-d tafat i yimawlan-is, maca nettat teğğa as-d tafawet n ljerḥ d tameqrant di tudert-is.